Styremøtet 1-22, 12.04.22 kl. 1900, Parken Grill.

Tilstede: Ingebreth D. Sandbu – Helge Arne Bekkemellem – Vebjørn Haugen – Knut Perstuen – Magne Båtstad – Stian Finstad

1-1-22 Endring av styrets sammensetning.

Henrik Sandbu trer ut av styret etter eget ønske, Knut Perstuen tar plassen som styremedlem frem til årsmøtet.

1-2-22 Regnskap.

Regnskapet ble gjennomgått og signert, komplett regnskap legges ut på veglagets nettside.

1-3-22 Brøyting av veien.

Brøyting gjennomføres så snart føret tillater det, Knut P. tar kontakt med Roy Frode Bjørnvolden og avtaler tidspunkt.

1-4-22 Tilgang bankkonto, endring av brukere.

Magne Båtstad og Lars Blekastad er nye brukere på veglagets konto, tilganger er i orden.

1-5-22 Tidspunkt for årsmøte.

Tidspunkt for årsmøte regnskapsår 2021 blir lørdag 21. mai 2022. Tidspunkt for årsmøtet legges ut på veglagets hjemmeside innen 13. april,

Årsmelding og komplett regnskap for 2021 legges ut på veglagets hjemmeside så snart dette er klart.

1-6-22 Eventuelt.

* Innkommen epost vedr. overtagelse av andel.

Magne sender svar på vegne av styret, ny eier må innbetale ny andel til 1.500,- og løse årsavgift på 500,- for 2022. Den opprinnelige andelen har ikke foretatt innbetaling på over 20 år.

* Vedtektsendringer.

Styret ønsker å gjøre det tydeligere i vedtektene at andelseierne i veien må betale årlig årsavgift. Dette presiseres i § 2, forslag legges frem for årsmøtet.

Opprinnelig § 2.

Det er åpent for alle å kjøpe andel i vegselskapet. Hver andel registreres på navn. Eventuell ektefelle/samboer har samme rettigheter og plikter som andelshaveren. Begge kan representere andelen på årsmøtet, og kan bli valgt til tillitsverv. Det er kun en stemme pr. andel. Andelsbeviset kan ikke overdras uten styrets samtykke. Hvis en andelshaver overdrar en eiendom til flere eiere, kan kun en av disse overta andelen. De øvrige står fritt til å kjøpe ny andel. Andelens pris avgjøres av årsmøte. Pr dato kr 1500,-

Forslag til ny § 2.

Det er åpent for alle å kjøpe andel i vegselskapet. Hver andel registreres på navn. Eventuell ektefelle/samboer har samme rettigheter og plikter som andelshaveren. Begge kan representere andelen på årsmøtet, og kan bli valgt til tillitsverv. Det er kun en stemme pr. andel. Andelsbeviset kan ikke overdras uten styrets samtykke. Hvis en andelshaver overdrar en eiendom til flere eiere, kan kun en av disse overta andelen. De øvrige står fritt til å kjøpe ny andel. Andelens pris avgjøres av årsmøte. Pr dato kr 1500,-

*«Opprettholdelse av andelen i veien forutsetter at andelseier innbetaler årsavgiften hvert år. Innbetaling av årsavgiften gir andelseier et sesongkort til bruk i bomstasjonen.*

* Rydding av skog og langs Furusjøvegen.
Magne kontakter Statskog v/Stein Roger Haugen om det er mulig å rydde skog og kratt langs Furusjøvegn.